**3ο e-class Θεατρικής Αγωγής**

Γεια σας παιδιά! Πώς τα περνάτε; Τη μουσική που σας είχα προτείνει στο πρώτο μάθημα την ακούσατε; Γιατί σήμερα θα παίξουμε με ένα τραγούδι από το δίσκο [“Εδώ Λιλιπούπολη”](https://www.youtube.com/watch?v=B9pNQAp4JDY&t=3185s) .

Το τραγούδι είναι η [“Μαγιονέζα” ή “Το κίτρινο χρώμα”](https://www.youtube.com/watch?v=H7MadxQDCyU) (ctrl + κλικ).

1. Ακούστε το τραγούδι διαβάζοντας παράλληλα τους στίχους από κάτω:

Μια κολυμβήτρια Κινέζα
δίνει βουτιά στη μαγιονέζα
και κολυμπάει σαν δελφίνι
με κίτρινo μαγιό μπικίνι.

Χτύπα τα πόδια σου Κινέζα
για να μη κόψει η μαγιονέζα.

Ένα βαπόρι που σφυρίζει
όλη τη μαγιονέζα σκίζει
και μπαμ μπαμ μπαμ με δυο κανόνια
πετάει κίτρινα πεπόνια,
τυρί κασέρι φέτες φέτες
και χρυσαφένιες ομελέτες.

Ο καπετάνιος στο τιμόνι
τρώει μια φλούδα από λεμόνι
και μόλις βλέπει την Κινέζα
πέφτει κι αυτός στη μαγιονέζα.

Κι η μαγιονέζα ξεχειλίζει
κι όλο το κόσμο πλημμυρίζει.

Βάφονται κίτρινα τα σπίτια
κι ο ουρανός με τα σπουργίτια.
Βάφονται κίτρινα τα τζάμια,
οι θάλασσες και τα ποτάμια,
βάφονται κι όλα τα λιθρίνια
κίτρινα σαν τα καναρίνια.

Τσιν τσαν τσιν τσον λέει η Κινέζα
που κολυμπά στη μαγιονέζα
κι απ’ την πολλή της την τρομάρα
χάνει τη μια της σαγιονάρα.

Χτύπα τα πόδια σου Κινέζα
για να μη κόψει η μαγιονέζα.

2. Βάλε πάλι το τραγούδι και κάνε παντομίμα!

3.Τα δύο κανόνια του βαποριού πετάνε κίτρινα πεπόνια, τυρί κασέρι φέτες και χρυσαφένιες ομελέτες. Τι άλλα κίτρινα τρόφιμα θα μπορούσαν να πετάξουν; (σκεφτείτε φρούτα και λαχανικά κίτρινου χρώματος, αλλά και παρασκευές φαγητού μπορεί να έχουν κίτρινο χρώμα)

..............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

4. Ζωγραφίστε στο μπλοκ ζωγραφικής σας μία εικόνα από το τραγούδι ή και όλο!

5. Φανταστείτε ότι είστε ο καπετάνιος λίγο πριν βουτήξει στη μαγιονέζα (μόλις είδε την Κινέζα). Τι θα της λέγατε; Κάντε το φωναχτά! (Σκεφτείτε: για ποιο λόγο βούτηξε στη μαγιονέζα; Θέλει κάτι να της πει; Θέλει να την πάρει μαζί στο πλοίο του και γιατί; Μήπως νομίζει ότι πνίγεται και θέλει να τη σώσει;)

**(μόνο για Γ' – Δ')**

6. Τώρα, χρησιμοποιώντας κάποια από τα υλικά που βρήκατε στην άσκηση 3, προσπαθήστε να φτιάξετε 4 στίχους με ομοιοκαταληξία (ο πρώτος ομοιοκαταληκτεί με τον δεύτερο, και ο τρίτος με τον τέταρτο, όπως στο τραγούδι). Συμπληρώστε από κάτω. Όταν είστε έτοιμοι, τραγουδήστε τους!

και μπαμ μπαμ μπαμ με δυο κανόνια
πετάει ...................................................

...............................................................

..............................................................

7. α) Σε πόσες εικόνες θα χωρίζατε το τραγούδι; Βάλτε αγκύλες [...] ή κάθετες γραμμές / . (Εξαιρέστε το ρεφραίν “Χτύπα τα πόδια σου Κινέζα, για να μην κόψει η μαγιονέζα).

β) Ποια εικόνα σας αρέσει περισσότερο και γιατί;

..............................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................................

7. Αν μπορούσε ο Καπετάνιος να μιλήσει με την Κινέζα, τι θα λέγανε;

Ξαναδιαβάστε τους στίχους για να βοηθηθείτε και γράψτε ένα μικρό διάλογο.

Η φόρμα του διαλόγου να είναι όπως από κάτω:

Καπετάνιος: ...............................................................

Κινέζα: .......................................................................

Καπετάνιος:...............................................................

Κινέζα: ......................................................................

και συνεχίζετε με τον ίδιο τρόπο μέχρι να τελειώσετε